ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
1 ต.ค. 2558

สรุปภาวะตลาดภาคเช้า : SET แกว่งแคบในแดนบวก – SET เคลื่อนไหวคล้ายเช้าวาน โดย Sentiment ที่ดีของตลาดต่างประเทศเป็นปัจจัยหนุน อย่างไรก็ตามปัจจัยในประเทศเอง ไม่ได้มีปัจจัยบวกใหม่ๆ ส่งผลให้ SET ยังไปไหนได้ไม่มากนัก โดยแกว่งแคบๆในแดนบวกตลอดช่วงเช้า ส่วนรายงานดัชนี PMI ภาคการผลิตของจีนในช่วงเช้า ออกมาตามตลาดคาด เลยไม่ได้มีนัยต่อการเคลื่อนไหว ทั้งนี้ SET ปิดตลาดภาคเช้าที่ระดับ 1353.10 จุด, +4.10 จุด ด้วยมูลค่าซื้อขายที่ระดับ 1.3 หมื่นลบ. กลุ่มหลักปิดบวกเล็กน้อย โดยพลังงาน ICT และแบงก์ ปิดบวก +0.7%, +0.7%, และ +0.4% ตามลำดับ ด้านตลาดภูมิภาคอยู่ในแดนบวก โดยตลาดหุ้นจีน และฮ่องกงเข้าสู่วันหยุดยาวช่วง Golden Week
กลยุทธ์ที่แนะนำ : ช่วงบ่าย: คาดแกว่งในช่วง 1350-1360 จุด ส่วนภาพรวม SET อยู่ในช่วงรีบาวด์ โดยมีแนวต้านระยะสั้นที่ 1360-1365 จุด ซึ่งมองหากยังไม่ขึ้นทะลุสูงกว่าได้ มีโอกาสอ่อนตัวลงต่อ โดยต่ำกว่า 1340 จุด จะเป็นสัญญาณลบมากขึ้น และมีแนวรับถัดไปที่ 1330 จุด กลยุทธ์ การเก็งกำไรพอทำได้ ตาม SET ที่อยู่ในช่วงรีบาวด์ แต่ยังเหมาะกับผู้รับความเสี่ยงได้สูง